Tabiat Merangsang Kesihatan Emosi

Kesihatan emosi memberi kesan yang besar kepada kehidupan. Kita sentiasa boleh bekerja, tetapi kita boleh bekerja dengan lebih baik apabila kesihatan emosi pada tahap yang memuaskan. Begitu juga lain-lain aspek dalam hidup yang dipengaruhi oleh emosi kita. Oleh itu,  penting untuk mempunyai tabiat yang membantu merangsang emosi anda!

Sahabat yang baik

Tiada siapa yang patut bersendirian atau terpisah. Sahabat membuat kehidupan lebih berkembang. Jelas sekali, orang yang mempunyai banyak kawan mungkin kelihatan gembira, tetapi orang yang mempunyai sahabat yang baik adalah jauh lebih baik. Kita semua memerlukan orang yang boleh mendengar masalah kita, memberi kita petunjuk dan berada di sisi saat kesusahan. Dalam erti kata lain, kita memerlukan orang yang mengambil berat tentang kita dan dalam masa yang sama ingin menemani kita. Oleh itu, apabila ditimpa kesusahan, anda sentiasa boleh mendapatkan mereka dan berkongsi. Bercakap dengan orang yang memahami membantu anda mencari penyelesaian dengan lebih mudah.

Senaman

Senaman telah dimaklumi sebagai cara yang baik untuk meningkatkan kesihatan fizikal dan mental. Pendek kata, mod anda bertambah baik, harga diri anda bertambah baik, tidur lebih baik, makan dengan lebih baik dan secara keseluruhan, anda berasa lebih baik. Kita jarang melihat orang yang bersenam tertekan. Walaupun senaman bukanlah kegemaran anda, cukup dengan hanya menjadi aktif secara fizikal. Lakukan sekadar berjalan kaki atau menyertai kelab menari. Ia boleh memberikan manfaat yang sama.

Diet yang sihat

Diet yang sihat tidak hanya mencegah penyakit tetapi juga mengekalkan kesihatan mental anda. Otak dan mod anda terkesan dengan pilihan makanan yang lemah. Makan yang kurang baik hanya akan membuatkan anda menjadi lemah, dan sistem imun anda berfungsi dengan lebih teruk. Dengan diet yang sihat mengandungi lemak sihat dan kurang gula, anda akan dapat kesan yang positif sebagai balasan seperti tidur yang lebih baik, rupa yang lebih baik, lebih bertenaga, dan mod yang lebih baik.

Dapatkan tidur yang cukup

Ramai orang tertekan dengan tompok hitam di bawah mata mereka, disebabkan kurang tidur. Kurang tidur hanya boleh diterima  jika anda mempunyai kehidupan yang benar-benar sibuk. Namun, walaupun anda sibuk membuat duit, menghabiskan waktu malam tanpa tidur bukanlah adalah idea yang baik. Tidur memastikan mod anda baik sepanjang hari. Jika anda kurang tidur, anda berisiko membuatkan diri anda lebih cenderung untuk menjadi agresif walaupun terhadap perkara-perkara kecil dan keadaan anda secara keseluruhan juga terjejas. Akhirnya, tiada yang dapat mengatasi tidur yang cukup.

Walaupun tidak mudah untuk mengamalkan tabiat di atas, anda sentiasa boleh cuba untuk mengambil langkah pertama. Jika anda tidak boleh mengamalkan tabiat yang sihat sekarang, anda boleh membuat perubahan yang kecil. Tidak perlu tergesa-gesa.


Baju Jadi Kuning Akibat Terperuk Lama Dalam Almari, Ini 5 Tip Hilangkan Kesan Kekuningan!

Perasan tidak kalau
anda simpan baju lama-lama
 di dalam rak, bakul atau almari, isu baju kuning akan terjadi terutama pada fabrik yang berwarna lembut seperti putih, krim,
nude
 dan lain-lain? Tenang, kami ada cara terbaik untuk menyelesaikan masalah anda!

Untuk mendapatkan lebih banyak informasi berkenaan Habit Sihat, anda boleh klik
di sini
.

Kenapa baju kuning kalau anda lama tidak pakai?

Penjagaan baju dengan
warna yang lembut seperti putih
,
beige
,
cream
,
khaki
,
peach
,
lavender
, dan sebagainya memang amat mencabar kerana ia mudah kotor dan melekat pula warna lain.

Salah satu punca perkara itu terjadi adalah apabila ia tersimpan dan terkedap terlalu lama di dalam satu tempat sahaja. Walaupun selepas cucian dan rendaman, kesan kuning masih lagi ada.

Baca lagi artikel berkaitan:

Elak Beli Baju Warna Putih Sebab Takut Lusuh? Ini 5 Trik Agar Baju Lebih Putih Macam Baru Beli!

Salah Cara Basuh Punca Warna Baju Asyik Luntur? Ini Kaedah Yang Betul Cuci Baju Berwarna!

Alasannya, baju yang berwarna lembut itu memang mudah terlihat kotor apabila terdedah dengan anasir luar seperti tumpahan makanan dan minuman, sisa sabun, kesan minyak, dan lain-lain.

Apabila ia tersimpan dan terkedap lama pula, ruang pengudaraan yang kurang baik bakal menjadi punca oksigen atau cecair berkumpul lantas menyerap dan
memberi kesan pada warna baju
.

Lama-kelamaan, baju anda akan terlihat kuning serta kotor! Apa yang anda boleh buat tentangnya?

Bagaimana mengembalikan baju kuning & kotor?

Kadangkala, anda mungkin terlupa akan baju yang tersimpan lama di dalam simpanan tidak kira sama ada ia baru atau telah lama dibeli ekoran lambakan pakaian. Maklum sahaja, individu akan berulang-ulang memakai pakaian yang menepati cita rasa sahaja.

Usah pula khuatir
kalau ia sudah kotor dan kuning
, kerana wujud banyak cara untuk mengembalikannya:

#1. Cuci baju menggunakan sabun buku

Pertama dan paling utama,
individu boleh menggunakan sabun buku
 tidak kira jenis dan jenama bagi menghilangkan kesan kuning pada pakaian kerana ia memang cara paling berkesan.

Caranya adalah dengan gosokkan dan sentalkan sabun itu pada baju dengan berus berbulu halus. Kemudian, rendamkan ia seketika di dalam besen sebelum bilas dan jemur seperti biasa.

Bersihkan baju kuning dengan #2. Ubat gigi

Bukan sahaja ia boleh menghilangkan kekuningan pada gigi malah turut baju! Apa yang jauh lebih menarik, ubat gigi juga boleh
membersihkan kotoran degil
yang lain pada pakaian termasuk sos, kuah, kopi serta gincu jika ia disapu dan digosok dengan baik.

Bersihkan baju kuning dengan #3. Cuka putih

Ada sebab kenapa cuka sering dilumurkan pada dinding dan lantai rumah kerana bahan ini boleh membantu
menanggalkan kekotoran degil
yang melekat pada permukaan. Pakaian turut mungkin tidak terkecuali dan anda boleh menggunakan petua yang sama.

#4. Serbuk penaik juga boleh jadi penyelamat

Merupakan agen pencuci atau pembersih secara semula jadi, ia amat berkesan bagi menanggalkan
kesan dan bau yang anda tidak berkenan
 daripada pakaian meskipun tempat serbuk ini di dapur.

Agar cara ini lebih berkesan, anda boleh mencampurkannya dengan bahan yang di bawah ini pula.

Hilangkan kesan baju kuning dengan #5. Jus lemon

Sehubungan di atas, jus lemon turut boleh menjadi alternatif efektif sama ada jika ia dicampurkan dengan bahan lain atau digunakan secara sendiri ekoran kesan asidik yang mampu menghakis.

Cara untuk menggunakan bahan ini juga mudah, cepat dan jimat. Anda cuma perlu menggunakan perahan sebiji buah lemon pada kawasan
baju yang terkesan, gosok, sental
 dan lihat kesannya.

Ingat ya! Kesemua alternatif ini bakal jauh lebih efektif jika anda
jemurkan dan keringkan baju
 di bawah cahaya matahari kerana sinar ultra ungu itu mampu menyingkirkan segala kekuningan dan kekotoran yang telah lama melekat di pakaian kita semua!

Bagaimana pula cara mengelakkannya?

Daripada anda pusing kepala memikirkan cara bagi menanggalkan
kekuningan dan kekotoran pada baju
, adalah jauh lebih baik untuk anda mengelakkan ia terjadi di peringkat awal lagi.

Apa yang anda boleh cuba adalah jangan membeli dan menyimpan terlalu banyak pakaian! Kalau individu masih ada tabiat ini, maka risiko untuk ia tersimpan dan terkedap adalah lebih tinggi.

Dalam pada itu, elakkan juga daripada menggunakan deodoran serta minyak wangi pada pakaian dan tidak membersihkan ia selepas itu. Kesannya, baju anda akan kekal pada warna asalnya lebih lama lagi.

Akhir sekali, sila basuh, jemur, lipat dan
 simpan baju dengan cara betul
 agar ia tahan lebih lama!


Bagaimana Mengenal Pasti Sama Ada Rakan Anda Ingin Membunuh Diri?

Pertubuhan Kesihatan Dunia (WHO) menganggarkan kematian hampir 1 juta individu setiap tahun adalah kerana membunuh diri. Pernahkah anda tertanya seandainya rakan anda berniat untuk membunuh diri? Mereka mungkin bergurau mengenainya tetapi bagaimana untuk mengetahui tahap keseriusan mereka? Artikel ini akan membantu anda untuk mengenal pasti sama ada rakan anda ingin membunuh diri atau tidak dan bagaimana untuk membantu.

Apakah tanda-tanda wujudnya keinginan membunuh diri?

Apabila rakan anda mempunyai pemikiran untuk membunuh diri atau mencederakan diri, mereka akan kerap meluahkan keinginan itu melalui tulisan, percakapan, dan tingkah laku. Anda mungkin akan menyedari bahawa mereka sering mencari jalan untuk membunuh diri, seperti membeli pil atau ubatan mahupun senjata.

Perbuatan ini adalah semakin berbahaya sekiranya rakan anda mempunyai masalah gangguan mental seperti
kemurungan
 atau
gangguan bipolar
, atau mempunyai masalah pengambilan alkohol. Individu yang pernah gagal membunuh diri atau mempunyai sejarah keluarga yang membunuh diri, merupakan antara individu yang berisiko tinggi dan berbahaya.

Tanda lain keinginan membunuh diri adalah rasa putus asa. Rakan anda mungkin sering kelihatan kecewa atau tertekan. Rasa putus asa cenderung membawa kepada membunuh diri. Apabila seseorang individu rasa putus asa atau merasakan tiada jalan keluar dari masalah yang dilalui, jalan yang kerap diambil adalah dengan membunuh diri.

Rakan anda mungkin kerap meluahkan perasaan yang tidak mampu ditanggung, masa depan yang menakutkan dan tiada harapan buat mereka. Mereka mungkin melihat bahawa harapan pada masa depan sudah hilang dan tiada semangat untuk masa kini. Mereka mungkin tenggelam dengan masa lalu dan menyalahkan diri atas sebarang kesilapan yang pernah dilakukan.

Seandainya anda menyedari emosi rakan anda kerap berubah secara ekstrem, misalnya, jika sebelum ini mereka adalah individu yang periang dan positif, tetapi sekarang mereka tertekan. Atau mungkin rakan anda adalah individu yang baik dan gemar bersosial dan kini menjadi individu yang agresif. Ini merupakan tanda wujudnya niat untuk membunuh diri. Rakan anda mungkin mempunyai emosi yang mudah berubah kerana mereka telah hilang keinginan untuk melakukan aktiviti harian.

Lebih khusus lagi, jika individu tersebut mula mempunyai beberapa atau kesemua simptom berikut yang boleh anda kenal pasti melalui tingkah laku harian mereka, individu tersebut mungkin berisiko membunuh diri. Antara simptomnya:

Meluahkan rasa putus asa

Mudah marah

Bertindak sebelum berfikir, gemar lakukan aktiviti berisiko tinggi

Kurang prihatin terhadap impak dari sesuatu perkara

Bercakap tentang terperangkap di suatu tempat

Merosakkan diri – kecederaan fizikal, penyalahgunaan dadah atau alkohol

Berlaku penurunan atau pertambahan berat badan akibat perubahan selera makan

Kerap mengasingkan diri

Kegelisahan dan kelesuan melampau

Tidur terlalu banyak atau kurang tidur

Emosi mudah berubah

Kurang matlamat hidup

Tidak hiraukan tentang penampilan diri, hilang minat dalam hobi

Mula membuat wasiat

Simptom ini mungkin benar berlaku apabila rakan anda mempunyai percubaan untuk membunuh diri. Walau bagaimanapun, anda mungkin menyedari tentang perubahan emosi, dari tertekan kepada gembira dalam sekelip mata. Perubahan ini tidak bermakna mereka semakin baik. Sebaliknya ia mungkin tanda bahawa mereka sudah memutuskan untuk membunuh diri.

Bagaimana membantu rakan anda ingin membunuh diri?

Sekiranya anda mengesyaki rakan anda ingin membunuh diri, anda patut berbincang dengan mereka secara peribadi. Ia bukan satu perkara yang mudah dan mungkin mengambil beberapa kali percubaan sebelum anda berjaya berdepan dengan rakan anda. Namun, cara terbaik untuk memastikan sama ada rakan anda mempunyai keinginan untuk membunuh diri atau tidak, adalah dengan bertanya. Ada masanya sukar untuk mengetahui apa yang harus dikatakan. Berikut adalah beberapa cadangan:

Saya bimbangkan awak

Baru-baru ini, saya perasan beberapa perubahan dalam diri awak dan tertanya-tanya bagaimana keadaan awak

Awak tidak seperti diri awak kebelakangan ini. Saya cuma ingin bertanya keadaan awak

Sejak bila awak mula berperasaan begini?

Ada apa-apa yang berlaku yang menyebabkan awak jadi begini?

Bagaimana saya boleh membantu awak?

Pernahkah awak terfikir untuk mendapatkan bantuan?

Awak tidak keseorangan, saya di sini jika awak memerlukan

Awak mungkin tidak percaya, tetapi apa yang awak rasa, akan berubah nanti

Saya mungkin tidak tahu apa yang awak rasai tetapi saya ambil berat tentang awak dan ingin membantu

Apabila awak merasa seperti berputus asa, bertahan dan hubungi saya

Bercakap dengan individu yang berkeinginan untuk membunuh diri boleh menjadi satu perkara yang mencabar. Emosi kesedihan dan kesakitan akan mengaburi pertimbangan mereka. Adalah penting untuk anda mengingati beberapa perkara apabila bercakap dengan individu yang ingin membunuh diri. Anda patut:

Menjadi diri anda.
 Biarkan rakan anda tahu betapa anda benar-benar peduli tendang keadaannya. Biarkan nada dan tona suara anda menunjukkan betapa anda prihatin

Dengarkan rakan anda
.
Biarkan rakan anda meluahkan kesakitan yang dirasainya walaupun ia kedengaran negatif

Bersimpati dan tidak menghakimi.

Sabar dan tenang. Sebagaimana ia sukar untuk didengari, rakan anda sedang kesakitan dan ia adalah tanda yang baik jika mereka mampu meluahkan kepada anda

Tawarkan harapan.

Yakinkan kepada rakan anda bahawa apa yang dirasainya adalah bersifat sementara dan mereka adalah penting kepada anda

Jangan berdebat
.
Elakkan dari bertengkar dengan rakan anda yang ingin membunuh diri. Ia mungkin membuatkan rakan anda berdiam diri dan tidak mahu bercakap dengan anda

Jangan membebel
.
Ini bukanlah masa untuk anda memberitahu bahawa membunuh diri adalah salah atau betapa pentingnya hidup ini. Rakan anda ingin anda mendengar bukan untuk mendengar anda membebel.

Dalam beberapa kes, anda mungkin perlu mendapatkan bantuan profesional. Galakkan rakan anda untuk mendapatkan bantuan. Anda boleh menawarkan diri untuk bersama mereka sebagai sokongan. Seorang pakar kesihatan mental seperti psikologi atau kaunselor boleh mengenal pasti perkara yang mencetuskan keinginan membunuh diri dan membantu rakan anda melalui tempoh yang sukar ini.

Hello Health Group
 tidak menyediakan nasihat perubatan, diagnosis atau rawatan.


Anak Gemar Mengetap Gigi Semasa Tidur? Ini 7 Penyebabnya

Jika anak saudara datang melawat dan bermalam di rumah penulis, kadangkala penulis dikejutkan pada waktu malam dengan bunyi gigi bergesel yang sangat kuat, persis filem hantu di pawagam. Kepercayaan orang tua sering mengaitkan tabiat tidur gigi berbunyi ini dengan kerasukan saka.

Adakah ilmu mistik betul-betul terlibat, ataupun terdapat penjelasan dari sudut saintifik mengenai tabiat ini? Marilah kita merungkai persoalan tersebut dalam artikel ini.

Untuk mendapatkan lebih banyak info berkenaan Keibubapaan, anda boleh klik
di sini
.

Apakah itu masalah gigi bergesel?

Masalah gigi bergesel atau istilah perubatannya
bruxism

merupakan suatu tabiat yang muncul dalam kalangan kanak-kanak di mana terdapat perbuatan mengetap, menggesel atau menggisar gigi tanpa disedari.

Walaupun tabiat ini boleh dilihat masa tidur dan jaga, namun ia terjadi lebih kerap semasa tidur.

Tabiat tidur gigi berbunyi ini sebenarnya agak biasa untuk kanak-kanak, di mana kajian mendedahkan sebanyak 2-3 daripada setiap 10 kanak-kanak akan mengisar atau mengetap gigi.

Dr Andrea Goncalves Antonio, doktor pakar gigi dari Brazil menjelaskan dalam kajian beliau bahawa sebanyak 7-15.1% kanak-kanak mempunyai tabiat ini.

Sesetengah kajian juga menunjukkan ia lebih banyak dijumpai dalam kalangan kanak-kanak perempuan berbanding lelaki.

Saka penyebab si kecil ada tabiat tidur gigi berbunyi?

Tabiat mengetap gigi semasa tidur ini sering dikaitkan dengan saka- ini yang selalu dikatakan oleh orang-orang tua.

Namun, sebenarnya ada punca lain masalah gigi bergesel dari sudut saintifik.

Meskipun banyak kajian telah dijalankan berkaitan dengan tabiat tidur gigi berbunyi, tetapi sehingga kini punca utamanya masih belum diketahui.

Ramai saintis dan doktor percaya bahawa ia berlaku dek kombinasi faktor genetik, fizikal dan psikologi.

Punca masalah gigi bergesel boleh dipecahkan kepada dua kategori iaitu:

Tabiat mengetap gigi ketika berjaga:

Selalunya dipengaruhi oleh emosi negatif seperti kegelisahan, stres, ketegangan, kemarahan dan kekecewaan

Kadang-kadang, sesetengah individu menggunakan tabiat ini sebagai perilaku mengatasi masalah atau semasa konsentrasi mendalam

Tabiat tidur gigi berbunyi:

Disebabkan oleh aktiviti mengunyah semasa tidur berkaitan dengan rangsangan semasa tidur

Punca lain yang tidak spesifik ialah:

Perubahan struktur gigi (selepas trauma atau rawatan gigi)

Susunan gigi berterabur

Masalah perubatan (
Cerebral palsy
)

Posisi badan ketika tidur

Faktor tidur gigi berbunyi

Terdapat beberapa risiko yang boleh menjurus kepada masalah mengetap gigi semasa tidur seperti:

1. Stres

Kegelisahan dan kadar stres tinggi boleh menyebabkan si kecil mula mengetap gigi.
Ia lebih mudah dilihat pada kanak-kanak yang baru memulakan persekolahan.

2. Umur

Ia lebih kerap berlaku dalam kalangan kanak-kanak, dan perlahan-lahan menghilang semasa dewasa.

3. Jenis personaliti

Personaliti kanak-kanak yang lebih hiperaktif, agresif dan berdaya saing
 dapat meningkatkan risiko mengetap gigi.

4. Ahli keluarga mempunyai masalah yang sama

Salah satu punca mengetap gigi yang dikenal pasti ialah berkaitan dengan genetik.

Oleh itu, jika terdapat ahli keluarga terdekat yang mempunyai tabiat ini atau pernah mempunyai sejarah mengetap gigi, risiko untuk si kecil anda mendapatnya adalah tinggi.

5. Masalah perubatan lain

Terdapat masalah perubatan lain yang meningkatkan risiko anak ada tabiat mengetap gigi seperti sawan epilepsi, gangguan tidur, gangguan pencernaan asid refluks (GERD)
dan sindrom kurang daya tumpuan dan hiperaktif (ADHD).

Tanda dan simptom masalah gigi bergesel

Antara tanda-tanda dan simptom tabiat ini ialah:

Mengisar, menggesel atau mengetap gigi semasa tidur sehingga mampu membangunkan orang lain

Struktur gigi anak rata, gigi atau tampalan patah atau longgar

Kengiluan pada gigi

Sakit atau ngilu di sendi rahang

Otot rahang mengetat, atau rahang terkunci (
lock-jaw syndrome)

Sakit rahang sehingga telinga

Sakit kepala

Gangguan tidur

Luka di bahagian dalam mulut

Komplikasi

Jika dibiarkan berterusan, si kecil anda akan mendapat komplikasi seperti:

Kerosakan pada gigi anak, tampalan dan rahang

Sakit kepala berterusan

Sakit pada bahagian muka dan rahang yang serius

Gangguan kepada sendi temporomandibular (TMJ), menyebabkan bunyi klik ketika membuka dan menutup mulut

Masalah perkembangan atau tingkah laku anak

Pencegahan dan rawatan gigi berbunyi

Jika anak anda mengalami masalah ini, anda boleh cuba langkah-langkah berikut untuk mengurangkan tabiat ini:

Mengatur rutin tidur malam anak yang konsisten, sebanyak 11-13 jam semalam.

Jauhkan anak anda daripada menonton filem atau video yang tidak sesuai untuk umur mereka.

Terapi menangani stres dan kegelisahan.

Dapatkan rundingan doktor pergigian. Antara rawatan yang boleh diberikan ialah penggunaan pelindung mulut (
mouth guard
)


Sindrom Myelodysplastic(MDS)

Definisi

Apa itu Sindrom Myelodysplastic(MDS)?

Sindrom myelodysplastic (MDS) adalah sekumpulan gangguan disebabkan oleh sel darah yang kurang terbentuk atau disfungsi pada sel darah. Sumsum tulang ialah bahan seakan span di dalam tulang anda di mana sel darah dibuat.

Ianya berbeza bagi setiap orang, bergantung dengan jenis sindrom yang anda alami. Pada tahap awal MDS, tidak ada simptom yang kelihatan. Kemudian, anda akan mula berasa sangat penat dan sesak nafas.

Selain dari transplan sel tunjang, tidak ada penyembuh yang terbukti berkesan bagi MDS. Tapi ada banyak pilihan rawatan untuk mengawal simptom, mengelak komplikasi, membantu anda hidup lebih lama, dan memperbaiki kualiti hidup anda.

Apakah kebarangkalian Sindrom Myelodysplastic(MDS)?

MDS adalah penyakit yang jarang berlaku. Ia biasanya dujumpai lebih pada pesakit lelaki berbanding wanita. Ia boleh memberi kesan kepada pesakit pada mana-mana peringkat umur, terutamanya kebanyakan yang mengalaminya berusia 65 tahun dan ke atas.

Anda boleh mengurangkan menghidap penyakit ini dengan mengurangkan faktor risiko. Sila berjumpa dengan doktor anda untuk maklumat lanjut.

Simptom-simptom

Apakah simptom-simptom Sindrom Myelodysplastic(MDS)?

Sindrom myelodysplastic jarang menyebabkan petanda atau gejala pada peringkat awal penyakit. Gejala  bagi MDS yang biasa adalah:

Kepenatan

Sesak nafas

Pucat yang luarbiasa (pallor) disebabkan anemia

Mudah lebam dan berdarah, kelihatan luar dari kebiasaan.

Titik merah bersaiz hujung jarum di bawah kulit disebabkan pendarahan (petachiae)

Kerap mengalami jangkitan.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda perlu menghubungi doktor jika mengalami mana-mana satu dari yang di bawah:

Sesak nafas

Lemah atau merasa penat

Mempunyai kulit yang lebih pucat dari kebiasaan

Mudah lebam atau berdarah

Petechiae (rata, bintik kecil di bawah kulit disebabkan pendarahan)

Sekiranya anda mempunyai apa-apa tanda atau simptom disenaraikan di atas atau ada apa-apa persoalan, sila bincangkan dengan doktor anda. Badan setiap orang mempunyai tindak balas berbeza. Maka, penting bagi anda untuk berbincang dengan doktor tentang apa yang terbaik bagi situasi anda.

Punca

Apakah Punca Sindrom Myelodysplastic(MDS)?

Sindrom myelodysplastic (MDS) berlaku bila pembentukan sel darah terganggu dan tidak terkawal.

Orang yang mengalami sindrom myelodysplastic (MDS) mempunyai sel darah yang tidak matang dan rosak sebagai ganti sel yang membesar secara normal, ianya akan mati di dalam sumsum tulang atau selepas memasuki salur darah. Setelah beberapa ketika, jumlah sel tidak matang dan rosak meningkat dan lebih banyak dari sel darah yang sihat. Ia mengakibatkan masalah seperti anemia, jangkitan dan pendarahan berlebihan.

Faktor-faktor Risiko

Apakah yang meningkatkan risiko saya kepada Sindrom Myelodysplastic(MDS)?

Ada banyak faktor risiko bagi sindrom myelodysplastic (MDS):

Usia tua.
 Kebanyakan orang yang mengalami MDS adalah dewasa yang berumur lebih 60 tahun.

Rawatan dengan kimoterapi atau radiasi.
 MDS boleh bermula jika anda menerima kimoterapi atau terapi radiasi, keduanya yang sering diguna merawat kanser.

Pendedahan dengan bahan kimia tertentu.
  Bahan kimia yang terkait dengan MDS termasuklah rokok tembakau, racun perosak, dan bahan kimia perindustrian, seperti benzene.

Pendedahan kepada logam berat.
 Logam berat yang dikaitkan dengan MDS termasuklah plumbum dan merkuri.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sindrom Myelodysplastic(MDS) didiagnosis?

Untuk menentukan sama ada anda mempunyai salah satu dari simptom MDS, doktor anda akan bertanya mengenai simptom dan sejarah masalah kesihatan anda yang lain. Mereka juga akan:

Menjalankan ujian fizikal bagi menyemak kemungkinan lain bagi simptom anda

Mengambil satu sampel darah untuk kiraan berbagai jenis sel dalam darah

Mengambil sampel sumsum tulang untuk analisis

Menempah analisis genetik pada sel dari sumsum tulang

Bagaimana pesakit Sindrom Myelodysplastic(MDS) dirawat?

Sekiranya simptom anda masih sederhana, anda mungkin akan dirawat dengan
operasi keamatan rendah:

Ubatan kimoterapi
. Ini turut digunakan untuk merawat leukemia.

Terapi immunotindasan
. Rawatan ini akan cuba menghentikan sistem imun anda dari menyerang sumsum anda. Ini akan membantu anda mengembalikan kiraan darah.

Pemindahan darah
. Ini biasa dilakukan, selamat, dan boleh membantu beberapa orang dengan kiraan darah yang rendah.

Pengelatan zat besi
. Anda boeh mendapat terlalu banyak zat besi di dalam darah selepas melakukan banyak pemindahan darah. Terapi ini akan mengurangkan berapa banyak mineral yang anda ada.

Faktor pertumbuhan
. Hormon buatan manusia ini “menggalakkan” sumsum anda untuk membuat lebih banyak sel darah.

Sekiranya simptom anda mencapai tahap yang lebih teruk, anda akan dirawat dengan
operasi keamatan tinggi:

Pemindahan sel tunjang
. Ini adalah satu-satunya rawatan yang boleh merawat sindrom myelodysplastik. Doktor anda akan menempah siri rawatan kimoterapi atau sesi radiasi untuk menghancurkan sel dalam sumsum tulang. Anda kemudian akan mendapatkan sel tunjang dari penderma. Sel tunjang boleh didapati dari sumsum tulang atau diambil dari darah. Sel ini kemudiannya akan mula membuat sel darah baru dalam badan anda.

Kombo kimoterapi
. Ini adalah bila anda mendapat beberapa jenis rawatan kimoterapi dan dinggap “berkeamatan tinggi”.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom Myelodysplastic(MDS)?

Gaya hidup dan rawatan sampingan di bawah boleh membantu anda berhadapan dengan sindrom myelodyplastik:

Basuh tangan anda. Kurangkan risiko jangkitan dengan selalu membasuh tangan anda. Basuh keseluruhan tangan menggunakan air suam, air sabun, terutamanya sebelum makan atau menyediakan makanan. Bawa bersama sanitasi tangan berasaskan alkohol untuk kegunaan sewaktu ketiadaan air.

Jaga makanan diambil. Daging dan ikan perlu dibasuh. Elakkan buah dan sayuran yang anda tidak dapat kupas, terutamanya bayam, dan basuh semua bahan yang anda gunakan sebelum dikupas. Pastikan anda mengelak sepenuhnya dari mengambil makanan mentah.

Elakkan diri dari orang yang sakit. Ini kerana sindrom myelodysplastic memberi kesan pada sistem imun anda, cuba untuk elakkan dari mendekati sesiapa yang sakit, termasuk ahli keluarga dan rakan sekerja.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Malu Bila Ada Ketuat Dekat Badan, Cuba Hilangkannya Dengan Cuka Epal, Berkesan Ke?

Mempunyai masalah kulit seperti ketuat mungkin memalukan dan menjengkelkan. Jadi, ada ke cara semula jadi untuk merawatnya? Adakah kebaikan cuka epal dapat membantu?

Ketuat atau turut dikenali sebagai kutil
 ini tidak berbahaya dan sering hilang secara sendiri mengikut masa.

Akan tetapi, ia berpotensi untuk menjejaskan penampilan seseorang, malah boleh jadi menyakitkan.

Ikuti artikel ini untuk mengetahui cara hilangkan ketuat dengan lebih lanjut!

Baca lebih lanjut tentang Kesihatan Kulit
di sini.

Apa itu ketuat?

Kutil adalah pertumbuhan pada lapisan luar kulit atau epidermis yang disebabkan oleh virus.

Human Papillomavirus
 (HPV) mampu menyebabkan ketuat pada kelamin apabila bersentuhan dengan kulit atau jika melakukan hubungan seksual dengan individu lain.

Selain itu, ketuat pada kelamin biasanya berkaitan dengan
penyakit jangkitan seksual (STD)
, sementara ketuat yang biasa tidak berkaitan.

Ketuat adalah dikategorikan sebagai tumor kecil yang boleh disebabkan oleh salah satu daripada lebih 100 jenis HPV.

Kebaikan cuka epal untuk hilangkan ketuat

Cuka epal diperbuat daripada cider dan mempunyai warna kuning pucat.

Seperti jenis cuka yang lain, ia mempunyai rasa yang masam disebabkan oleh kehadiran asid asetik (
acetic acid
) dan asid malik (
malic acid
).

Tahukah anda bagi
masalah ketuat yang kurang serius
, ia boleh dihilangkan dengan hanya menggunakan beberapa ramuan yang terdapat di rumah?

Menariknya, cuka epal boleh digunakan dalam rawatan kerana ia dianggap berfungsi seperti
asid salisilik
.

Asid ini digunakan sebagai salah satu rawatan bagi menghilangkan masalah kutil pada kulit yang dijangkiti.

kebaikan cuka epal ini juga mempunyai sifat antimikroba semula jadi yang dapat membantu memerangi HPV, tetapi lebih banyak kajian diperlukan untuk membuktikannya.

Untuk mencuba kaedah ini, campurkan cuka epal kepada 2 bahagian dan air biasa 1 bahagian.

Rendam bebola kapas ke dalam campuran ini dan letakkannya pada kutil anda, kemudian tutup dengan pembalut. Biarkan ia selama 3 sehingga 4 jam.

Peringatan, sentiasa pastikan anda melarutkan cuka ini dengan air kerana keasidannya boleh menyebabkan kerengsaan dan juga, jangan letakkan pada luka yang terbuka.

Berkesankah cuka epal dalam merawat ketuat?

Sebenarnya, masih tidak ada penyelidikan saintifik yang dapat membuktikan bahawa
cuka epal boleh menjadi rawatan yang berkesan dalam merawat kutil.

Pun begitu, secara umumnya cuka boleh digunakan untuk membunuh beberapa jenis bakteria.

Menurut satu kajian, cuka mungkin berkesan terhadap bakteria biasa termasuk e
scherichia coli
 (E. Coli) dan s
almonella
.

Namun, para saintis masih belum menguji teori ini menggunakan cuka epal.

Idea di sebalik penggunaan cuka ini sebagai rawatan adalah kerana sifat berasidnya yang dianggap mampu menghancurkan tisu ketuat, dengan cara yang sama seperti
asid salisilik
.

Apa pun, menggunakan produk berasid pada kulit berpotensi untuk menghasilkan beberapa kesan sampingan, justeru sesiapa yang mempertimbangkan untuk mencuba rawatan ini harus berhati-hati.

Selamatkah penggunaannya?

Seperti yang telah dikupaskan, kebaikan cuka epal sifatnya berasid dan biasanya mengandungi kepekatan asid asetik sebanyak 5%.

Jika dibandingkan dengan sulfurik dan asid hidroklorik, ia mungkin jauh lebih lemah tetapi cuka ini masih berpotensi untuk menyebabkan luka bakar dan kerosakan pada kulit.

Oleh sebab itu, para pembaca tidak dinasihatkan untuk menggunakan cuka epal pada
ketuat di kawasan yang sensitif, seperti pada alat kelamin
 atau muka.

Satu laporan melaporkan kes seorang pemuda mengalami luka bakar di hidung setelah menggunakan cuka ini pada tahi lalatnya.

Dalam laporan lain pula, seorang kanak-kanak mengalami luka bakar dan
irritant contact dermatitis
 di kaki setelah menggunakan cuka epal secara langsung pada kulit.

Pilihan rawatan-rawatan lain

Asid salisilik

Kekuatan preskripsi ubat-ubatan ketuat dengan asid salisilik berfungsi dengan mengeluarkan sedikit lapisan ketuat pada satu masa.

Kajian menunjukkan bahawa asid salisilik lebih berkesan apabila digabungkan dengan pembekuan sejuk.

Pembekuan sejuk (
cryotherapy
)

Terapi pembekuan sejuk yang dilakukan di pejabat doktor melibatkan penggunaan cecair nitrogen pada ketuat anda.

Pembekuan sejuk berfungsi dengan menyebabkan lepuhan membentuk di bawah dan di sekeliling ketuat anda.

Kemudian, tisu mati tidak hidup dalam masa seminggu atau lebih. Kaedah ini juga boleh merangsang sistem imun anda untuk melawan virus ketuat.

Anda mungkin memerlukan rawatan ulangan. Kesan-kesan sampingan daripada
cryotherapy
 termasuklah kesakitan, kulit melepuh dan memutih di kawasan yang dirawat.

Asid-asid lain

Jika asid salisilik atau pembekuan sejuk tidak berfungsi, doktor anda akan mencuba asid
bichloroacetic
 atau
trichloroacetic
.

Dengan kaedah ini, doktor bermula dengan mencukur permukaan ketuat dan kemudian menyapu asid dengan menggunakan pencungkil gigi kayu.

Ia memerlukan rawatan ulangan setiap minggu atau lebih. Kesan sampingan daripadanya adalah sensasi terbakar dan menyengat.

Rawatan laser

Rawatan laser
pulse-dye
 membakar (cauterizes) saluran darah kecil. Tisu yang dijangkiti akhirnya mati, dan ketuat itu akan jatuh.

Namun, bukti keberkesanan kaedah ini adalah terhad, dan ia boleh menyebabkan kesakitan dan parut.


Nafas Berbau Seperti Buah? BAHAYA! Ini Salah Satu Komplikasi Diabetes, Ketoasidosis Diabetik

Ramai daripada penghidap diabetes tidak menyedari bahawa mereka juga boleh mengalami ketoasidosis diabetik. Ketoasidosis adalah salah satu komplikasi akibat penyakit diabetes yang paling kerap berlaku.

Apakah sebenarnya ketoasidosis ini dan adakah cara untuk menghindarinya?

Apakah itu ketoasidosis diabetik?

Ketoasidosis adalah satu komplikasi yang berlaku apabila tubuh badan anda menghasilkan lebih banyak asid darah yang dikenali sebagai keton.

Komplikasi ini lebih dikenali dengan ringkasan DKA sahaja.

Apabila tubuh badan anda tidak dapat menghasilkan insulin yang mencukupi,
 maka gula dalam darah anda tidak dapat diproses dengan baik dan menyebabkan ia kekal berada di dalam darah.

Tubuh badan pula akan menggunakan lemak sebagai sumber tenaga dan menyebabkan peningkatan penghasilan keton dalam darah.

Inilah yang kemudiannya menyebabkan penyakit ketoasidosis diabetik.

Keadaan ini lebih kerap berlaku dalam kalangan penghidap diabetes jenis 1
 berbanding penghidap diabetes jenis 2.

Ini kerana, paras insulin dalam penghidap diabetes jenis 2 biasanya tidak berada pada paras yang terlalu rendah.

Namun, tidak mustahil untuk ia berlaku juga.

Ketoasidosis adalah satu penyakit yang amat berbahaya jika ia tidak dirawat dengan segera.

Tanda-tanda jika anda alami ketoasidosis diabetik

Ada beberapa tanda-tanda yang boleh diperhatikan sekiranya anda mengalami ketoasidosis diabetik.

Untuk makluman anda, tanda-tanda ini boleh berlaku dengan begitu cepat iaitu dalam tempoh 24 jam sahaja.

Antara tanda-tanda ketoasidosis diabetik ialah:

Kerap membuang air kecil

Berasa sakit perut

Terlalu dahaga

Badan berasa lemah atau letih

Sesak nafas

Bernafas dengan kadar yang lebih cepat

Kulit menjadi kering

Kekeringan mulut

Muntah-muntah dan juga loya

Berasa keliru

Nafas yang berbau seperti buah-buahan disebabkan kehadiran keton

Tanda-tanda ini juga boleh menjadi tanda awal mengalami penyakit diabetes bagi sesetengah individu.

Selain daripada simptom di atas, ketoasidosis juga boleh dikesan melalui ujian gula darah dan juga ujian keton dalam air kencing anda.

Punca berlakunya komplikasi ini

Seperti yang dinyatakan sebelum ini, komplikasi ini berkait rapat dengan paras gula dalam darah anda.

Gula ialah sumber tenaga utama bagi sel dan tisu dalam tubuh badan manusia.

Insulin pula berfungsi membantu gula untuk memasuki sel-sel tubuh.

Namun, sekiranya insulin tidak dapat dihasilkan dengan mencukupi oleh tubuh, maka tubuh badan akan menggunakan lemak sebagai ganti kepada gula sebagai sumber tenaga sel.

Apabila lemak tubuh diuraikan, maka ia akan turut menghasilkan sejenis asid yang disebut sebagai keton.

Kesan dan juga komplikasi ketoasidosis diabetik

Kebanyakan kesan atau komplikasi yang disebabkan oleh ketoasidosis diabetik ini bukanlah berpunca daripada penyakit tersebut secara langsung.

Namun, ia berkait rapat dengan kaedah rawatan yang digunakan untuk merawat penyakit ini.

Ketoasidosis ini akan dirawat dengan menggunakan cecair elektrolit dan juga insulin.

Antara komplikasi yang boleh berlaku daripada kaedah rawatan ini ialah:

#1. Hipoglisemia atau paras gula darah terlalu rendah

Penggunaan insulin membolehkan gula diproses untuk kegunaan sel.

Namun, jika paras gula darah jatuh secara mendadak disebabkan insulin,
maka ia boleh menyebabkan hipoglisemia.

#2. Hipokalemia atau paras potasium terlalu rendah

Penggunaan cecair elektrolit dan juga insulin juga boleh menyebabkan paras potasium jatuh mendadak.

Apabila ini berlaku, ia boleh mengganggu perjalanan dan aktiviti organ penting tubuh seperti sistem saraf dan juga jantung.

#3. Pembengkakan pada otak

Perubahan paras gula darah secara mendadak juga boleh menyebabkan pembengkakan dalam otak.

Namun, ia lebih kerap berlaku dalam kalangan kanak-kanak yang baru sahaja disahkan menghidap diabetes.

Cara-cara untuk mengelakkan keadaan ini

Terdapat beberapa langkah atau cara yang boleh anda lakukan untuk mengurangkan risiko mendapat ketoasidosis ini. Ikuti langkah-langkah yang disarankan ini:

Kerap periksa bacaan gula darah.
 Anda perlu kerap membuat pemeriksaan berkenaan bacaan gula darah anda. Ini membolehkan anda untuk mengesan bacaan gula darah yang terlalu tinggi dan terus mendapatkan rawatan dengan segera.

Berhati-hati jika jatuh sakit.
 Apabila anda tidak sihat, doktor mungkin akan menasihatkan anda untuk lebih kerap membuat ujian gula darah selain memeriksa paras keton anda.

Patuhi pelan rawatan diabetes.
 Jangan sesekali meninggalkan ubat-ubatan yang telah diberikan kepada anda. Selain itu,
jika anda menggunakan suntikan insulin
, pastikan anda tidak menghentikannya tanpa nasihat doktor yang merawat anda.

Amalkan gaya hidup sihat seperti yang disarankan.
 Pastikan anda mengambil makanan yang sihat selain melakukan beberapa aktiviti fizikal yang menyihatkan tubuh badan anda.

Jangan ambil ubat tambahan sebarangan.
 Sekiranya anda merancang untuk mengambil ubat atau suplemen tambahan, sila rujuk dengan doktor yang merawat anda terlebih dahulu. Ini kerana, sesetengah ubat-ubatan boleh meningkatkan risiko anda untuk mendapat ketoasidosis.

Kesimpulan

Ketoasisdosis adalah komplikasi akibat daripada paras gula darah yang terlalu tinggi dan tidak dikawal dengan baik.

Sekiranya ia terus dibiarkan tanpa rawatan, ia boleh menyebabkan beberapa kesan lain yang memudaratkan tubuh badan anda.

Sekiranya anda mempunyai tanda-tanda atau simptom seperti yang dinyatakan di atas, segeralah berjumpa dengan doktor untuk melakukan pemeriksaan dan mendapatkan rawatan.


Minggu 7

Perkembangan bayi

Kandungan anda kini berkembang pantas dan mencapai saiz buah beri, berukuran kira-kira 1.27 cm.

Kandungan anda sudah mula menyesuaikan diri dengan kehidupan dalam rahim. Dalam minggu ini, tali pusat yang menghubungkan anda dan bayi anda mula terbentuk. Tali pusat membekalkan oksigen dan nutrien daripada darah kepada bayi anda di samping menyingkirkan bahan kumuh daripada bayi. Selain itu, paru-paru, buah pinggang dan saluran gastrousus bayi anda berterusan membentuk. Muka bayi anda juga mula mengambil bentuk. Mata, hidung, mulut dan telinganya membentuk menyerupai anda dan pasangan anda. Anda mungkin berasa teruja ingin melihat rupa bayi anda. Masih terdapat beberapa bulan lagi untuk bertemu bayi anda tidak lama lagi.

Perubahan hidup & tubuh badan

Bagaimanakah perubahan badan saya?

Anda mungkin menyedari perubahan payudara anda. Hormon kehamilan kebiasaannya menyebabkan payudara anda membengkak dan menjadi lembut. Ini disebabkan peningkatan dalam aliran darah ke kawasan payudara dan juga pembentukan lemak. Anda juga akan mendapati puting anda semakin keluar dan kawasan gelap yang dikenali sebagai areola anda, mungkin akan kelihatan lebih gelap dan lebih besar. Ia akan berterusan menjadi semakin gelap dan besar sepanjang tempoh kehamilan. Semua perubahan ini adalah untuk menyediakan payudara untuk penyusuan.

Apakah yang perlu saya beri perhatian?

Ketika dalam trimester pertama, anda mungkin merasa terlalu awal untuk memberitahu orang lain tentang kehamilan anda. Jangan bimbang, rahsia anda selamat bersama kami. Rahim anda semakin membesar dan mungkin menonjol ke luar atau tidak. Jika anda pernah hamil sebelum ini, kemungkinan besar perkembangan rahim anda akan membuat perut anda kelihatan lebih besar daripada dahulu. Ini adalah perkara biasa. Otot dan ligamen abdomen anda pernah berkembang sebelum ini menjadikannya lebih mudah dan lebih cepat berkembang semasa kehamilan kedua. Malangnya, ini juga bermakna anda mungkin merasa sakit belakang dan sakit pelvis lebih awal. Jika anda masih mahu merahsiakan kehamilan anda, cuba pakai pakaian longgar yang sesuai. Anda hanya perlu memberitahu orang lain perihal kehamilan anda apabila anda sudah bersedia.

Pertemuan dengan doktor

Apa yang harus saya maklumkan pada doktor?

Anda perlu memaklumkan doktor anda jika terdapat sebarang simptom kehamilan yang mengganggu anda atau semakin teruk. Anda mungkin menyedari makanan atau bau tertentu membuatkan anda berasa lebih loya atau membuat anda muntah. Ini dipanggil penolakan makanan disebabkan kehamilan, yang sangat biasa berlaku. Doktor mungkin mencadangkan cara-cara untuk mengurangkan ketidakselesaan anda.

Apakah ujian yang perlu saya tahu?

Anda mungkin mendapatkan temu janji doktor yang pertama atau belum lagi. Jika ya, doktor hanya akan melakukan pemeriksaan biasa pada masa ini. Ini termasuklah mengukur berat badan dan tekanan darah. Anda juga mungkin perlu menjalani ujian air kencing untuk mengesan kandungan gula yang tinggi.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Anda mungkin mengalami pelbagai kebimbangan tentang kesihatan dan keselamatan anda dan bayi anda. Berikut adalah beberapa kebimbangan yang mungkin anda risaukan:

Penggunaan komputer berlebihan

Apabila pekerjaan anda memerlukan anda menghadap komputer sepanjang hari, anda mungkin bimbang tentang kemungkinan kesan bahaya kepada anda dan bayi anda. Selama bertahun-tahun, ada pendapat yang mengaitkan penggunaan komputer dalam wanita hamil untuk jangka masa panjang dan keguguran. Tetapi teori ini masih belum terbukti dan masih memerlukan kajian lanjut. Tetapi kesan bahaya yang terbukti ialah duduk untuk jangka masa panjang menyebabkan peredaran darah yang lemah. Anda disyorkan untuk berdiri dan berjalan sekurang-kurangnya setiap jam di antara masa skrin komputer. Anda juga boleh meregangkan badan atau turun naik tangga untuk memastikan darah anda dipam.

Menghidu asap rokok

Anda perlu mengelakkan kawasan berasap. Jika berada di restoran, minta untuk duduk di kawasan larangan merokok. Asap rokok telah dikaitkan dengan komplikasi dalam plasenta, yang menyebabkan berat kelahiran yang rendah dan mungkin IQ rendah pada bayi. Walaupun komplikasi ini belum lagi terbukti, adalah lebih baik untuk mengelakkan asap rokok sebaik mungkin. Bukan merokok sahaja yang berbahaya kepada bayi tetapi anda juga boleh mendapatkan kesan berbahaya apabila terhidu asap rokok orang lain.

Temui anda pada minggu ke-8! Kami teruja untuk melihat perkembangan anda dan bayi anda.

Hello Health Group
 tidak menawarkan sebarang nasihat, diagnosis atau rawatan perubatan.


Tanda-Tanda Biasa Depresi

Depresi secara khusus dan masalah psikologi secara umum telah menjadi satu masalah yang utama dalam masyarakat, sudah seperti satu  wabak dalam norma masyarakat moden. Mod adalah unjuran yang paling biasa dalam kehidupan kita, yang sentiasa turun dan naik. Tetapi dari semasa ke semasa, “perubahan mood” ini boleh menjadi lebih tidak terkawal, malah boleh memberi kesan pada kehidupan seharian, kerjaya dan jika tidak dikawal, boleh membawa kepada maut.

Apa itu depresi?

Adalah dianggarkan bahawa kira-kira 10% daripada manusia akan atau mengalami masalah psikologi atau dalam kes ini, depresi, pada mana-mana waktu dalam kehidupan mereka. Perlu diingat bahawa depresi berpanjangan dalam istilah perubatan dikenali sebagai Major Depressive Disorder (MDD) tetapi sering disalah anggap sebagai depresi normal. Dari segi biologi, depresi memberi kesan kepada otak dalam pelbagai cara tetapi mungkin, seperti yang ditunjukkan oleh bukti saintifik, Hippocampus adalah bahagian yang paling terkesan dengan depresi. Walaupun ia telah dibuktikan oleh kajian pengimejan neurologi bahawa litar otak yang bertanggungjawab mengawal mod yang terganggu, kerosakan yang paling parah berlaku pada hippocampus.

Pada asasnya, depresi menjejaskan Amygdala, iaitu bahagian otak yang bertanggungjawab bertindak balas terhadap rangsangan emosi penting seperti ganjaran dan ancaman. Apabila berlaku depresi, Amygdala diletakkan pada mod hiperaktif. Ini secara langsung membawa kepada tanda pertama depresi, iaitu keadaan di mana otak sentiasa memproses dan berinteraksi dengan persekitaran sehingga menyebabkan tindak balas yang berlebihan terhadap keadaan negatif. Amygdala juga berhubung dengan satu set bahagian otak yang mengawal tindak balas fisiologi dan tingkah laku terhadap rangsangan emosi. Untuk memfokuskan kepada tajuk, artikel ini hanya akan membincangkan tentang bahagian yang berkait secara langsung dengan depresi iaitu: Hippocampus dan korteks prefrontal medial.

Seperti yang dinyatakan sebelum ini, Hippocampus adalah bahagian yang paling banyak terkesan dengan depresi, manakala korteks prefrontal medial mengalami tekanan, yang disebabkan langsung oleh Amygdala yang dalam keadaan hiperaktif. Korteks prefrontal medial sangat terdedah kepada tekanan. Pakar psikologi dan pesakit kedua-duanya telah menyedari persamaan antara tekanan dan depresi yang berlaku pada tempoh yang sama. Dari sudut pandangan bukan perubatan, tekanan boleh menyebabkan depresi sementara ia juga merupakan tanda depresi. Dalam erti kata lain, anda tidak boleh mendapatkan salah satunya.. Tetapi kemungkinan besar, apabila anda menunjukkan tanda-tanda tekanan, depresi hampir pasti akan berlaku.

Hippocampus

Apabila anda melihat Hippocampus orang yang mengalami depresi, ia adalah jauh lebih kecil berbanding orang normal yang gembira. Sudah tentu, terdapat bahagian lain di dalam otak yang juga mengalami depresi tetapi Hippocampus adalah kawasan otak yang biasanya terkait dengan mengawal emosi dan juga memori. Dalam kefahaman yang lama, lebih lama seseorang itu tertekan, lebih kecil saiz Hippocampus. Kajian menunjukkan terdapat hubungan antara kehilangan memori dan penurunan neuron di bahagian Hippocampus tersebut. Selain itu, tekanan boleh menyebabkan Hippocampus atrofi (mengecil).

Bersama dengan korteks prefrontal, Hippocampus membentuk rangkaian rumit yang bertanggungjawab bertindak balas terhadap perkara yang melibatkan emosi. Kita boleh merumuskan dengan tepat bahawa tindak balas seseorang yang mengalami depresi, terhadap peristiwa emosi adalah paling baik pun tidak sesuai, dan yang paling teruk, tidak berfungsi. Oleh itu simptom biasa bagi depresi ialah: rasa sedih, tertekan, malas, keletihan yang berlebihan dan mungkin tanda yang paling mudah dikenal pasti: hilang minat dalam aktiviti yang menyeronokkan, yang dikenali sebagai anhedonia.

Simptom-simptomnya

Beberapa laman web psikologi popular telah menawarkan ujian untuk membantu anda mendiagnosis depresi dengan sendiri. Berikut adalah contohnya. Jika anda mengalami lebih separuh daripada tanda-tanda ini maka sila berwaspada, kerana anda sedang mengalami depresi:

Sia-sia: Tiada apa lagi dalam hidup yang dirasakan penting atau bermakna kepada anda.

Kepala rasa tertekan: Anda merasakan sesuatu yang berat di kepala anda. Ia boleh membuat anda berasa mengantuk.

Mengasingkan diri: Anda mengasingkan diri daripada rakan-rakan dan keluarga dan memilih untuk bersendirian.

Terpenjara: Anda tidak boleh meluahkan perasaan anda. Anda menjadi pendiam dan malu.

Benci pada diri sendiri: Anda benci kepada diri anda apabila melihat di cermin.

Ritual yang memakan diri: Anda terlibat dalam tingkah laku yang merosakkan seperti minum alkohol, mengambil dadah atau makan berlebihan, walaupun sedar dengan kesan buruknya.

Bermain dengan Kematian: Anda bertindak secara melulu atau membahayakandiri dan tidak peduli jika anda mendapat cedera parah atau mati.

Kehidupan adalah sesuatu yang menyusahkan: Anda berasa bahawa dunia tidak selari dengan anda.

Tidak reslistik: Anda mempunyai sensasi bahawa hidup anda tidak benar.

Tiada perkataan yang boleh anda gunakan: Anda merasa sukar untuk berkongsi perasaan anda kepada rakan-rakan dan keluarga dalam perkataan.

Sila ingat bahawa, jika anda mengenal pasti sebarang tanda-tanda amaran bagi depresi, sila hubungi pakar kesihatan mental serta-merta, atau pergi ke bahagian kecemasan hospital tempatan untuk membuat penialian dan rawatan segera.


Jangan Abaikan Jika Alami Sesak Nafas, Ini Juga Petanda Penyakit Berbahaya!

Se
sak nafas adalah sukar untuk bernafas, dan pengalaman psikologi yang berkaitan dengan situasi sesak nafas, walaupun tidak ada asas fisiologi pada keadaan sedemikian.
Terdapat beberapa punca sesak nafas yang akan dihuraikan dalam artikel ini.

Penampilan fizikal sesak nafas
 secara amnya merujuk kepada pernafasan yang sukar, sementara rasa terhadap kesusahan pernafasan disebut sebagai nafas pendek atau
dyspnea
.

Kesukaran bernafas berlaku atas kaitan dengan pelbagai penyakit fizikal, seperti
sindrom kesukaran pernafasan akut
, suatu tindak balas yang serius terhadap pelbagai bentuk kecederaan pada paru-paru; dan sindrom kesukaran pernafasan bayi, suatu sindrom pada bayi pramatang yang disebabkan oleh ketidakcukupan tumbesaran pada pengeluaran surfaktan serta ketidakstabilan struktur dalam paru-paru.

Mengapa Sesak Nafas?

Wanita lebih cenderung untuk mengalami masalah ini berbanding lelaki.

Keadaan ini biasanya berlaku pada orang yang sakit pada tahap kritikal atau yang mengalami kecederaan yang ketara.

Walau bagaimanapun, ia boleh ditangani dengan mengurangkan faktor risiko anda.

Sila berbincang dengan doktor anda untuk mendapatkan maklumat lanjut tentang punca sesak nafas dan cara atasinya.

Simptom

Gejala-gejala gangguan pernafasan biasanya muncul antara satu hingga tiga hari selepas kecederaan atau trauma.

Simptom umum dan tanda-tanda gangguan pernafasan termasuklah:

Sukar bernafas

Keletihan otot dan kelemahan seluruh badan

Tekanan darah rendah

Kulit atau kuku yang pucat

Batuk kering

Demam

Sakit kepala

Kadar nadi yang cepat

Kekeliruan mental

Bila saya harus berjumpa doktor?

Diagnosis awal dan rawatan boleh menghentikan
simptom sukar bernafas
 daripada menjadi parah dan mencegah keadaan perubatan kecemasan lain, jadi berbincanglah dengan doktor anda secepat mungkin untuk mencegah keadaan ini daripada menjadi lebih serius.

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda.

Tubuh setiap orang bertindak secara berbeza. Jadi, adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca sesak nafas ?

Punca sesak nafas yang utama adalah kerosakan pada saluran darah kecil di paru-paru anda.

Cecair dari saluran darah ini bocor ke dalam kantung udara di dalam paru-paru anda.

Di dalam kantung udara inilah di mana darah anda mendapatkan oksigen.

Apabila kantung udara ini terisi dengan cecair, ia akan menyebabkan kurangnya oksigen dan cecair akan menyerap masuk ke dalam darah anda.

Beberapa perkara biasa yang boleh mengakibatkan kerosakan paru-paru ini termasuklah:

Menyedut / menghidu bahan toksik, seperti bahan kimia, asap, dan muntah

Mendapat jangkitan darah yang teruk

Mendapat
jangkitan paru-paru yang teruk
, seperti radang paru-paru (pneumonia)

Mendapatkan kecederaan pada dada atau kepala, seperti semasa kemalangan kereta atau bersukan lasak

Terlebih dos pada sedatif atau antidepresan trisiklik

Faktor Risiko

Apakah yang meningkatkan risiko saya kepada punca sesak nafas ?

Kesukaran bernafas biasanya adalah komplikasi kepada keadaan lain. Orang yang lebih cenderung untuk mendapat masalah sukar bernafas termasuklah:

Orang dewasa berusia lebih 65 tahun

Merokok

Penyakit paru-paru kronik

Sejarah alkoholisme

Kesusahan pernafasan boleh menjadi lebih serius pada orang yang:

Mempunyai kejutan toksik

Lebih berumur tua

Mempunyai kegagalan hati

Mempunyai sejarah alkoholisme

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit sesak nafas didiagnosis?

Seorang doktor boleh mendiagnosis kesukaran bernafas dalam beberapa cara yang berbeza.

Tiada lagi ujian definitif untuk mendiagnosis keadaan ini.

Sekiranya doktor anda mengesyaki bahawa anda mengalami masalah pernafasan, dia mungkin akan mengambil tekanan darah, melakukan ujian fizikal, dan melakukan mana-mana yang berikut:

Ujian darah

Imbasan X-ray dada

Imbasan CT

Sapuan swab pada tekak dan hidung

Elektrokardiogram

Ekokardiogram

Pemeriksaan saluran udara

Tekanan darah rendah dan kadar oksigen darah yang rendah dapat membantu doktor anda mengesyaki masalah pernafasan.

Elektrokardiogram dan ekokardiogram boleh digunakan untuk menyingkirkan masalah jantung.

Sekiranya imbasan X-ray atau CT kemudiannya mendedahkan kantung udara yang dipenuhi cecair di dalam paru-paru, maka diagnosis untuk masalah pernafasan boleh disahkan.

Biopsi paru-paru juga boleh dilakukan untuk mengesahkan diagnosis bagi masalah ini.

Bagaimana pesakit yang sukar bernafas dirawat?

Terdapat beberapa rawatan umum untuk menyembuhkan masalah kesukaran bernafas, termasuklah:

Sokongan oksigen

Doktor anda boleh memberi anda oksigen dengan menggunakan tekanan udara ke dalam paru-paru dan mengurangkan bendalir dalam kantung udara

Tekanan akhir ekspiratori positif (
positive end expiratiry pressure
 – PEEP): Doktor anda boleh membantu pernafasan anda dengan menggunakan kaedah ini

Pengurusan cecair: Pengurusan pengambilan cecair yang betul adalah antara strategi rawatan lain yang boleh diambil bagi mengatasi punca sesak nafas

Ubat-ubatan: Orang yang mengalami masalah pernafasan sering diberi ubat untuk menangani kesan sampingan. Antaranya ialah ubat-ubatan berikut:

Ubat tahan sakit boleh melegakan ketidakselesaan

Antibiotik boleh merawat jangkitan

Kortikosteroid boleh merawat keradangan

Ubat pencair darah boleh digunakan untuk mengelakkan daripada pembekuan darah di paru-paru atau kaki

Rawatan pemulihan pulmonari (rehabilitasi): Orang yang baru pulih dari masalah kesukaran bernafas mungkin memerlukan rehabilitasi paru-paru. Ini adalah cara untuk menguatkan

Pencegahan

Apakah perubahan gaya hidup dan rawatan sampingan yang boleh saya ambil untuk menangani punca sesak nafas?

Sebenarnya, tidak ada cara untuk mencegah masalah kesukaran bernafas.

Walau bagaimanapun, anda mungkin dapat mengurangkan risiko gangguan pernafasan dengan melakukan beberapa perkara berikut:

Dapatkan bantuan perubatan dengan segera untuk sebarang trauma, jangkitan, atau penyakit

Berhenti merokok, dan jauhkan diri dari asap rokok. Merokok merupakan punca sesak nafas yang paling kerap berlaku

Berhenti mengambil alkohol. Penggunaan alkohol secara kronik boleh meningkatkan risiko kematian dan menghalang keberkesanan fungsi paru-paru

Dapatkan
vaksin influenza
 bagi selesema setiap tahun dan vaksin pneumonia setiap lima tahun. Ini akan mengurangkan risiko jangkitan paru-paru

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda


Benarkah Ketawa Itu Penawar Terbaik Buat Kesihatan Emosi Anda?

Kata orang, ketawa itu penawar kepada kedukaan. Secara umumnya, ketawa merupakan suatu aspek dalam hidup kita yang merupakan indikator perasaan gembira atau seronok. Di sebalik kemeriahan ketawa, terdapat juga beberapa manfaatnya terhadap kesihatan. Walaupun bukan pada kesihatan fizikal, ketawa sudah pasti membawa kebaikan terhadap kesihatan mental.

“Ketawa Itu Penawar Duka’’

Ketawa adalah lawan kepada menangis

Ketawa merupakan perbuatan yang jauh sekali berbeza dengan menangis. Dalam erti kata yang lain, anda tidak boleh ketawa jika anda menangis atau sebaliknya. Ya, ia mungkin masih boleh berlaku. Seperti contoh, tangisan dalam kegembiraan boleh mengundang ketawa pada akhirnya. Selain itu, ia juga boleh berlaku kepada individu yang sudah putus asa dan reaksi ketawa sambil menangis itu adalah lebih kepada teriakan terhadap kegagalan mereka.

Ketawa bersinonim dengan perasaan suka tanpa melibatkan kegelisahan, kebimbangan atau kemarahan. Jika anda berasa stres, cuba ketawa dan lihat kesannya. Anda dengan serta-merta akan berfikir bahawa tidak semua perkara perlu dipandang terlalu serius pada setiap masa dan perasaan kita sebenarnya boleh dikawal. Anda boleh pergi bekerja dengan muka yang masam atau senyuman yang manis. Perkara kecil sebegini sebenarnya adalah penentu sama ada hari anda akan dilalui dengan cara yang baik atau buruk. Pilihan terletak di tangan anda.

Ketawa dapat memeriahkan perhubungan

Selain kerjaya, keluarga juga merupakan perkara yang sangat penting dalam hidup kita yang perlu ditangani dengan baik. Bayangkan, anda memulakan hari anda dengan pasangan kesayangan anda. Selepas itu, apakah yang anda akan rasai sepanjang hari itu? Sekarang, bayangkan pula anda rasakan itu untuk jangka masa yang panjang. Ini kemudiannya akan meningkatkan kecenderungan anda untuk berasa tertekan dan tidak selamat.

Perkara ini sangat berbahaya kepada otak kita. Jadi, apakah yang kita boleh lakukan? Ketawa merupakan salah satu cara yang paling terbaik. Berjumpalah dengan rakan-rakan atau ahli keluarga untuk berjenaka antara satu sama lain dan ketawa bersama-sama mereka. Buat seketika, anda dapat melupakan masalah anda dan memberikan anda masa untuk bersedia menyelesaikannya apabila anda sudah bersedia.

Ketawa juga dapat mengeratkan hubungan sesama manusia. Kita akan cenderung berasa satu jalinan terbentuk bersama individu yang ketawa bersama dengan kita. Ini membuktikan bahawa ketawa bersama individu lain adalah lebih baik berbanding ketawa seorang diri. Namun begitu, jangan pula anda ketawa tanpa sebab dan secara berlebihan. Pendek kata, ketawa itu penawar buat kedukaan yang berlaku di sekeliling kita.

Hello Health Group
 tidak menyediakan nasihat perubatan, diagnosis, atau rawatan.


Mungkinkah PKP Akan Berakhir? Sebelum Jadi Gila, Ini 7 Langkah Penjagaan Diri Di Rumah

Untuk mendapatkan lebih banyak info tentang coronavirus di Malaysia, sila dapatkannya
 di sini
.

Aduh… dari 2 minggu, dilanjutkan hingga sebulan. Adakah anda masih ingat sudah berapa lama Perintah Kawalan Pergerakan (PKP) ini berlangsung?

Jangan bimbang. Kami faham jika
anda stres di rumah
.

A
malkan 7 langkah penjagaan diri di rumah ini agar anda menjaga kesihatan keluarga malah juga diri anda.

Statistik di Malaysia adalah seperti berikut:

[covid_19]

Tempoh PKP akan dilanjutkan sampai bila?

Mungkin ketika kali pertama PKP diumum, anda tidak rasa sebarang tekanan. 2 minggu sahaja perlu bataskan pergerakan.

Tapi apabila
perintah dilanjutkan sehingga sekarang, pastinya ada di antara anda mula berasa tertekan.
 Semuanya mula menjadi serba tidak kena.

Jadi bagaimana nak atasi keadaan ini? Sudah tentu ada cara dan langkah penjagaan diri yang boleh dilakukan?

7 langkah penjagaan diri di rumah yang PENTING dibuat

Tekanan dan kegelisahan berdepan PKP
 pastinya tidak boleh dielakkan.

Namun, ia tidak bermakna anda harus membiarkan diri terus dilanda tekanan mental.

Berikut 7 langkah penjagaan diri di rumah yang perlu anda buat bagi mengelakkan diri terus mengalami tekanan dan kegelisahan.

 Dapatkan maklumat sahih

Dengan kemudahan dan kemajuan teknologi, kita boleh dapat pelbagai maklumat dengan cepat dan mudah. Segalanya di hujung jari, bukan?

Tetapi dalam masa yang sama, kemajuan ini juga boleh menyebabkan
kebanjiran maklumat yang adakalanya tidak sahih
.

Kesannya, ia cenderung menyebabkan anda lebih tertekan dan mengalami kegelisahan malah mungkin ketakutan.

Artikel berkaitan:

 Bataskan maklumat tentang COVID-19

Tiada salah nak kekal
up to date.
Tapi anda perlu membataskan jumlah pendedahan liputan media yang dibaca.

Wujudkan sempadan berapa banyak berita perlu anda baca, tonton atau dengar setiap hari bagi membolehkan anda menumpukan perhatian pada kehidupan.

 Penjagaan diri

Langkah penjagaan diri di rumah seterusnya adalah menjaga diri sendiri.

Ia termasuklah memfokuskan pada perkara yang boleh anda kawal seperti
penjagaan kebersihan diri
.

Kekalkan tabiat rutin dan aktiviti normal seperti pengambilan makanan berkhasiat, dapatkan tidur secukupnya dan lakukan perkara yang anda gemari, contohnya berkaraoke di rumah.

Cuba lihat tempoh PKP ini dari sudut positif.

Jika selama ini anda tidak mendapat tidur yang mencukupi, kini ia adalah masa untuk anda tidur malam 8 hingga 9 jam tanpa gangguan.

Baca juga:

Pemeriksaan Pranatal Ketika COVID-19, Teruskan Atau Tunda? Ibu Hamil, Sila Ambil Tahu!

Nak Elak Kulit Kering Sebab Selalu Cuci Tangan? Ada 7 Tip Perlu Buat

 Terus berhubung

Dalam masa tertentu, bersendirian adalah perkara yang menyeronokkan. Bebas melakukan apa sahaja mengikut kemahuan diri.

Berjauhan bukan bermakna anda terputus hubungan, bukan?

Anda boleh terus berhubung dengan ahli keluarga
 mahupun rakan melalui media sosial, panggilan telefon atau panggilan video.

Menerima sokongan dan keprihatinan daripada individu lain boleh membantu menyeimbangkan dan memberikan kestabilan serta keselesaan pada diri.

Tempoh PKP yang diumumkan Kerajaan Malaysia adalah 1 perkara bersifat sementara.

Jika setiap individu melakukan tanggungjawab dengan mematuhi saranan untuk duduk di rumah, pastinya penularan wabak COVID-19 dapat dibendung
. #StayAtHome

 Kekal pemikiran dan harapan positif

Tidak dinafikan semakin hari, peningkatan kes semakin meningkat. Tetapi cuba untuk fokus mengenai sesuatu yang positif.

Jika selama ini anda sukar meluangkan masa bersama keluarga,
maka ini adalah kesempatan buat anda bersama keluarga dan anak-anak. Jadi gunakanlah sebaiknya tempoh masa ini
.

Ia adalah satu langkah penjagaan diri di rumah yang amat kita perlukan sekarang. Untuk kekal positif, berdoalah agar keadaan yang dialami seluruh dunia ini akan pulih.

 Terima emosi dan perasaan

Sekiranya anda berdepan emosi bercampur baur, tertekan, gelisah, bimbang atau kecewa, percayalah ia adalah normal, terutamanya dalam situasi sekarang.

Jadi apa yang boleh anda lakukan seandainya berdepan keadaan ini, biarkan diri anda untuk menerimanya dan meluahkan apa yang dirasai.

Anda boleh luahkan kepada rakan baik, menulis di dalam jurnal atau melepaskannya melalui sesuatu yang kreatif seperti lukisan. Paling penting, jangan pendamkannya, okay?

 Berehat

Langkah penjagaan diri di rumah yang boleh anda cuba adalah untuk berehat. Tenangkan minda dan emosi anda.

Kurangkan masa menghadap skrin, cuba lakukan yoga atau sebarang aktiviti yang boleh anda lakukan di rumah. Anda mungkin boleh bermain
puzzles
, membaca buku, melukis atau belajar bahasa baru secara atas talian.

Sekiranya anda masih perlu melakukan tugasan kerja di rumah ketika tempoh PKP ini, pastikan anda memberikan diri rehat 5 minit setiap jam. Buatlah air minuman atau sekadar lelapkan mata. Ini boleh mengurangkan tekanan pada mata.

[mc4wp_form id=’115319″]

Dapatkan bantuan

Diharapkan perkongsian tip dan langkah penjagaan diri di rumah akan dapat memberikan ketenangan kepada anda dalam mengharungi tempoh PKP ini.

Seandainya anda berasa terlalu tertekan, hubungi doktor atau profesional untuk mendapat nasihat dan sokongan.

Jangan biarkan diri anda mengharunginya sendiri kerana keadaan yang kita lalui sekarang adalah 1 situasi luar biasa untuk semua individu. #KitaJagaKita

https://www.facebook.com/HelloDoktorMY/videos/636390957112360/

#HelloHealthGroup, #HelloDoktor, #HelloHealthCoronaVirus

Baca juga
:

Alami Leukemia, Kini Disahkan Positif COVID-19 – Ujian Berat Buat Anak Berusia 2 Tahun

Apalah Nasib Gelandangan Ketika Musim COVID-19 Ini? Lebih Terdedah Pada Risiko Jangkitan?

Takut Berjangkit COVID-19 Di Luar? Beli Saja Barang Dapur Online, Ini Ada 7 Pilihan!

7 Kakitangan Istana Negara Pula Kini Sah Positif COVID-19!

Strategi Menjadi! Ini 3 Rahsia Korea Selatan Berjaya Cegah Penularan Wabak COVID-19


Kelebihan Solat Tarawih Di Bulan Ramadan

Ingin tahu apa kelebihan solat terawih? Baca sehingga akhir artikel ini untuk mengetahui jawapannya!

Untuk mendapatkan lebih banyak info tentang Kesihatan, sila dapatkannya
di sini.

Solat di bulan Ramadan

Solat merupakan satu kewajipan dalam
agama Islam.
 Setiap muslim dewasa perlu melaksanakan solat 5 kali sehari. Ia merupakan rukun Islam yang kedua.

Di bulan Ramadan, solat tarawih disunatkan ke atas orang Islam. Setiap orang Islam sudah tentu merindui suasana solat berjemaah di masjid selain kelebihan solat terawih.

Tidak lupa juga selepas selesai solat, ada lagi satu “kewajipan” yang mesti ditunaikan.
Moreh
!

Solat tarawih dilakukan sama seperti solat fardu. Bilangan rakaatnya berbeza mengikut pandangan berbeza sama ada 8, 20, 28 dan bahkan sehingga 36 rakaat.

Namun
di Malaysia
, kebiasaannya masjid-masjid akan melaksanakan solat tarawih sebanyak 8 atau 20 rakaat. Sama ada 8 atau 20 rakaat, yang pastinya bukan 0 rakaat!

Tanpa diragui, solat tarawih mempunyai banyak manfaat dan kelebihan bukan sahaja dari sudut spiritual, tetapi juga baik untuk kesihatan fizikal dan
psikologi.

Ini telah dibuktikan oleh banyak kajian dalam dan luar negara. Sudah tentu, Allah tidak akan mewajibkan ke atas seseorang perkara yang tidak bermanfaat ke atas dirinya.

Kelebihan solat Terawih terhadap psikologi

Solat adalah sejenis meditasi. Semua fokus harus diberikan dalam setiap pergerakan solat bermula dari takbiratul ihram sehingga salam. Antara manfaat psikologi solat tarawih ialah:

1.
Membantu kesihatan emosi

Posisi paling lama di dalam solat adalah berdiri membaca atau mendengar bacaan Al-Quran.

Menurut kajian dari Zahedan University of Medical Sciences di Tenggara Iran, mendengar bacaan Al-Quran memberikan ketenangan dan membantu meningkatkan
kesihatan emosi
 secara signifikan.

2. Meningkatkan daya fokus

Pandangan mata pada tempat sujud yang dilakukan sepanjang solat ditambah dengan fokus yang diberikan boleh membantu meningkatkan daya fokus.

Kelebihan solat terawih #3.
Mengurangkan stres

Semasa stres, hormon kortisol akan meningkat
. Ini akan menyebabkan masalah lain seperti pelepasan bahan kimia yang merangsang keradangan iaitu cytokines.

Ia seterusnya boleh mengganggu tidur,
menyebabkan depresi dan kebimbangan
, meningkatkan tekanan darah serta menyumbang kepada cepat penat dan fikiran yang berserabut.

Terdapat kajian yang menunjukkan bahawa meditasi mampu mengurangkan kesan keradangan disebabkan oleh stres.

Selain itu, ia juga boleh mengurangkan keadaan kesihatan yang terkait dengan stres seperti sindrom usus rengsa dan gangguan stres pasca trauma.

4. Mengurangkan kehilangan memori yang berkait dengan umur

Peningkatan daya fokus dan pemikiran yang segar membantu mengekalkan minda yang muda.
Masalah kehilangan memori seperti demensia dan Alzheimer boleh dikurangkan
.

Anda jangan terkejut jika melihat seorang berusia 80 tahun tetapi memorinya persis orang berumur 20 tahun. Mungkin rahsianya adalah rajin solat!

5. Membantu melawan ketagihan

Disiplin mental yang dibangunkan melalui solat boleh membantu memecahkan kebergantungan dengan meningkatkan kawalan diri dan kesedaran terhadap perangsang ketagihan tersebut.

Solat mampu mengalihkan perhatian, mengawal emosi dan impuls serta meningkatkan kefahaman terhadap punca ketagihan tersebut. Ini akhirnya membantu
melawan ketagihan
.

Kelebihan solat Terawih terhadap fizikal

Selain psikologi, banyak juga kesan kesihatan fizikal dari solat tarawih.

1. Meningkatkan stamina

Solat adalah seperti satu senaman. Banyak pergerakan yang terlibat dalam setiap rukun solat.
Berdiri tegak, rukuk, iktidal, sujud dan duduk antara dua sujud, semuanya adalah pergerakan yang memerlukan tenaga.

 Lebih-lebih lagi solat tarawih yang mempunyai banyak rakaat,
pastinya dapat membantu meningkatkan stamina.
 Bayangkan 20 rakaat setiap malam selama sebulan.

Tidakkah itu satu senaman yang baik?

Baca juga:

2. Rehabilitasi, antara kelebihan solat terawih

Cara solat terawih
 menyerupai proses rehabilitasi. Ia justeru membantu kesihatan neurologi dan muskuloskeletal.

Sebagai contoh, berdiri tegak membantu mengembalikan keseimbangan statik dan dinamik.

Berdiri dengan dua kaki memberikan tekanan yang sama ke atas sendi-sendi di kedua-dua kaki. Rukuk pula
menguatkan otot
 kaki dan belakang badan.

3. Mengurangkan tekanan darah

Kajian menunjukkan bahawa solat mampu memberikan ketenangan dan menurunkan tekanan darah.

Posisi sujud terutamanya mampu melakukan demikian. Dengan kedudukan otak di bawah paras jantung, banyak darah akan dipam ke otak dan menenangkan fikiran seterusnya merendahkan
tekanan darah
.

4. Mencegah osteoporosis, salah satu kelebihan solat terawih

Osteoporosis adalah keadaan di mana tulang menjadi rapuh.
 Ia kebiasaannya berlaku dalam kalangan wanita selepas menopaus kerana perubahan pada hormon estrogen.

Pergerakan ketika solat yang dilakukan secara berkala setiap hari boleh mencegah penyakit ini.

Sains dan agama selalu dilihat sebagai entiti yang berbeza. Walau bagaimanapun, agama Islam tidak pernah memisahkan antara keduanya.

Sebagai bukti, solat yang merupakan amalan ritual utama agama Islam memberikan banyak manfaat terhadap kesihatan badan.

Banyak lagi amalan lain yang telah dibuktikan oleh kajian moden sebagai bermanfaat bukan sahaja dari sudut spiritual tetapi juga fizikal dan psikologi.

Di sebalik semua manfaat kesihatan yang ada, sebab utama orang Islam menunaikan solat bukanlah bergantung kepada hal ini tetapi hanya mengharapkan ganjaran dari Allah.

Kita hendaklah sentiasa membetulkan niat agar tidak hanya memperoleh
manfaat kesihatan
, tetapi juga yang lebih penting agar diterima amalan tersebut.

Bulan Ramadan bulan spiritual dan fizikal. Jika boleh dapatkan kedua-duanya, mengapa tidak?


Gangguan Dismorfik Tubuh

Mempunyai gangguan dismorfik tubuh adalah sesuatu yang sangat berbahaya. Pada tahap tertentu, ia boleh membawa kepada keadaan yang mengancam nyawa. Oleh itu, gangguan dismorfik tubuh tidak boleh dianggap ringan kerana ia boleh menjejaskan banyak kehidupan orang ramai.

Apa itu dismorfik tubuh?

Gangguan dismorfik badan adalah gangguan mental yang menyebabkan anda sentiasa berfikir tentang satu atau lebih kekurangan yang dirasakan atau kecacatan dalam penampilan anda, sama ada sangat tidak penting atau tidak boleh diperhatikan. Walau bagaimanapun, keadaan ini membuatkan anda mungkin berasa malu dan cemas sehingga anda mengelakkan banyak situasi sosial dan mengelakkan muncul di tempat awam.

Gangguan dismorfik tubuh berlaku paling kerap terhadap seeorang pada tahun-tahun remaja mereka dan mangsa termasuk kedua-dua jantina.
Rawatan gangguan dismorfik tubuh mungkin melibatkan ubat atau terapi perilaku kognitif.

Simptom

Menjadi sangat cemas tentang kecacatan yang dilihat yang mana orang lain tidak dapat melihatnya atau kelihatan sangat kecil.

Mempunyai kepercayaan kuat bahawa kecacatan yang membuat anda hodoh atau berbeza dengan orang biasa.

Mempunyai kepercayaan kuat bahawa orang mengambil perhatian tambahan dalam penampilan anda atau mereka melihat anda dengan cara yang negatif atau mengejek anda.

Mengambil bahagian dalam tingkah laku dan tindakan yang bertujuan untuk membetulkan atau menyembunyikan kekurangan yang dirasakan yang sukar dikawal atau ditentang, seperti sentiasa memeriksa cermin, memetik kulit atau dandanan.

Cuba untuk bersembunyi dengan solekan, topi, pakaian, kedudukan badan dan sebagainya.

Tidak boleh berhenti membandingkan rupa anda dengan orang lain.

Kerap kali mencari jaminan dalam penampilan anda dari orang lain.

Mempunyai kecenderungan untuk menjadi seorang mementingkan kesempurnaan.

Mengelakkan penampilan sosial, hubungan sosial dan situasi.

Mengelakkan pencerminan, pembedahan atau senaman berlebihan.

Menjadi begitu sibuk dengan penampilan kerana ia menyebabkan masalah utama atau masalah yang terlibat dalam hubungan sosial, kerja, sekolah atau bidang lain yang berfungsi.

Punca

tiada penemuan tepat yang menyebabkan gangguan dismorfik tubuh. Bagaimanapun, seperti kebanyakan penyakit mental yang lain, gangguan dismorfik tubuh mungkin akibat dari gabungan sebab, contohnya:

Menurut beberapa kajian, gangguan dismorfik tubuh adalah lebih biasa pada orang yang mempunyai saudara terdekat uang juga berkongsi keadaan ini atau mempunyai gangguan obsesif-kompulsif.

Perbezaan otak. Ketidaknormalan dalam struktur otak atau neurokimia boleh menyumbang kepada gangguan dismorfik tubuh.

Persekitaran sekitar, pengalaman hidup atau budaya mungkin memainkan peranan utama dalam menyebabkan gangguan dismorfik tubuh, terutama jika ia  termasuk dalam penilaian negatif atau kasar mengenai tubuh atau imej diri anda. Di samping itu, orang yang mempunyai gangguan dismorfik tubuh juga boleh mengalami zaman kanak-kanak diabaikan atau pengalaman dalam perhubungan yang kasar.

Bilakah perlu berjumpa doktor?

Malu boleh menghalang anda daripada mencari bantuan profesional untuk gangguan dismorfik tubuh. Walau bagaimanapun, jika anda mempunyai tanda atau simptom yang menunjukkan gangguan dismorfik tubuh, jumpa doktor atau profesional kesihatan mental secepat mungkin.

Gangguan dismorfik tubuh tidak hilang sendirinya. Selain itu, jika tidak dirawat, ia boleh membawa kepada keadaan yang teruk dan juga mengancam nyawa seperti kemurungan, kebimbangan, kos perubatan serta pemikiran dan tingkah laku bunuh diri.


Merana Sebab Perut Kembung & Berangin? Cuba 9 Tip Ini, Berkesan!

Sesiapa sahaja boleh mengalami masalah perut kembung dan berangin. Sudah tentu keadaan itu boleh menyebabkan ketidakselesaan. Tetapi apakah cara untuk mengatasi masalah kembung itu?

Untuk mendapatkan lebih banyak info tentang Sistem Penghadaman, sila dapatkannya
di sini.

21 punca perut kembung dan berangin

Mengapa anda mengalami masalah perut kembung?

Umumnya banyak perkara boleh menjadi penyebab keadaan itu dan dalam kebanyakan kes, ia tidak berbahaya serta boleh dirawat dengan kaedah rawatan di rumah.

Jarang sekali kembung perut disebabkan oleh keadaan yang lebih serius.

Perut yang kembung boleh disertai
dengan sendawa, kentut
, ketidakselesaan perut serta rasa kekenyangan.

Gas usus yang meningkat adalah salah satu punca paling biasa anda mungkin mengalami kembung. Makanan dan cara anda makan turut boleh menyumbang kepada peningkatan gas.

Punca masalah kembung lain termasuklah:

Menelan udara ketika minum melalui penyedut minuman atau mengunyah gula-gula getah

Makan terlalu cepat

Makan terlalu banyak

Pengambilan makanan berlemak

Makan makanan yang mengeluarkan gas seperti kacang, sayuran dan makanan berserat tinggi

Intoleransi laktosa

Gangguan usus seperti
sindrom rengsa usus
 (IBS),
penyakit radang usus
 (IBD) – termasuk
penyakit Crohn
 dan kolitis ulseratif dan SIBO –
pertumbuhan bakteria usus kecil

Penyakit seliak
 – intoleransi gluten

Lekapan perut kerana pembedahan sebelumnya pada bahagian abdomen atau pelvis seperti histerektomi

Faktor biasa lain yang menyebabkan perut kembung dan berangin:

Ketidakhadaman

Kehamilan

Mengalami haid dan/atau PMS –
sindrom premenstruasi

Pengambilan minuman soda

Alahan makanan

Sembelit

Merokok

Penyakit hati

Hiatal hernia

Batu hempedu

Jangkitan H.pylori – boleh menyebabkan
ulser perut

Gastroparesis – penyakit otot perut atau saraf yang mengawal otot menyebabkan ia berhenti berfungsi

Baca juga:

Makanan punca perut kembung dan berangin

Makanan
 tinggi serat
 sering menyebabkan masalah kembung dan berangin, khususnya bagi mereka yang jarang mengambilnya dengan kerap.

Sayuran mentah seperti brokoli, kubis bunga, kangkung, kubis, salad dan bawang

Sesetengah buah-buahan seperti aprikot, epal, pic, pir dan prun

Kacang dan lentil

Bijirin penuh

Makanan yang turut menyumbang kepada masalah kembung dan perut berangin adalah:

Makanan berminyak dan berlemak

Pemanis buatan – sorbitol

Minuman berkarbonat

Produk tenusu seperti susu, keju, yogurt dan aiskrim

Makanan masin – makanan tinggi natrium seperti makanan diproses, makanan sup dalam tin dan makanan sejuk beku

8 tip mengatasi masalah kembung

Berikut petua untuk menghilangkan perut kembung dengan cepat:

1. Berjalan kaki cegah masalah perut kembung dan berangin

Aktiviti fizikal dapat menyebabkan usus bergerak lebih kerap, seterusnya membantu menyingkirkan najis dan gas berlebihan.

Berjalan kaki dapat memberikan kelegaan cepat daripada tekanan gas. Selain itu, memastikan diri dapat
membuang air besar
 sangat penting jika anda
mengalami sembelit.

2. Amalan beryoga

Sesetengah amalan yoga dapat meletakkan otot pada perut dengan kaedah yang dapat mendorong pembebasan gas berlebihan daripada
saluran pencernaan.
 Ia sekali gus dapat mengurangkan masalah kembung.

Lakukan teknik
child pose, happy baby pose
 dan
squat
 untuk membolehkan gas disingkirkan dengan cepat.

3. Urutan abdomen cegah perut kembung dan berangin

Mengurut perut juga dapat membantu pergerakan usus. Anda boleh cuba melakukan urutan di bawah:

Letakkan tangan tepat pada tulang pinggul kanan

Lakukan gosokan secara bulatan dengan tekanan ringan ke arah sebelah kanan tulang rusuk

Urut secara lurus pada bahagian atas perut ke arah tulang rusuk kiri

Lakukan gerak perlahan ke arah tulang pinggul kiri

Ulang jika perlu

Sekiranya urutan ini menyebabkan rasa sakit, anda dinasihatkan untuk berhenti melakukannya.

4. Mandian & rendaman air suam

Haba daripada mandian dapat memberikan kelegaan pada perut yang sakit.

Teknik relaksasi ini dapat mengurangkan tahap tekanan yang memungkinkan saluran penghadaman berfungsi lebih baik dan
mengurangkan kembung
.

5. Pengambilan serat bantu atasi perut kembung dan berangin

Pengambilan serat baik dalam
mencegah sembelit
 dan kembung.

Tetapi jika berlebihan, ia boleh menyebabkan peningkatan gas lebih banyak dan kesannya
perut menjadi kembung
.

Cara terbaik adalah untuk meningkatkan pengambilan serat secara perlahan-lahan bagi membolehkan tubuh menyesuaikan diri dengan perubahan diet ini.

6. Hadkan pengambilan minuman soda

Kandungan karbon dioksida menjadikan minuman ini punca masalah kembung. Gula atau pemanis buatan dalam minuman soda juga boleh menyebabkan kembung dan berangin.

Untuk mengatasi keadaan ini dan sembelit,
pengambilan air kosong
 amat digalakkan.

7. Elakkan kunyah gula-gula getah

Alkohol gula atau poliol – sejenis karbohidrat yang strukturnya menyerupai gula dan alkohol – juga boleh menyebabkan kembung bagi sesetengah individu.

Menelan udara semasa mengunyahnya juga turut menjadi punca perut berangin.

8. Kurangkan garam

Natrium berlebihan boleh menyebabkan pengekalan air dalam tubuh sekali gus mengakibatkan rasa kembung dan bengkak pada bahagian tubuh seperti tangan dan kaki.

Jika tip yang kami kongsikan tidak berkesan membantu mengurangkan masalah perut anda, sebaiknya lakukan pemeriksaan doktor untuk penyelesaian lebih baik.


Isteri Hamil Juga Walau Beraksi Guna KONDOM? Ini 7 Sebab Ia Mungkin 'Bocor'!

Tidak dinafikan, setiap suami isteri pastinya mahukan cahaya mata. Pun begitu, ada juga pasangan yang belum bersedia untuk memilikinya atas sebab tersendiri.

Disebabkan itu, mereka sering menggunakan kaedah kontraseptif semasa beraksi hebat di ranjang. Antara alat pencegah kehamilan yang paling popular digunakan adalah kondom.

Namun ada dalam kalangan mereka yang masih juga mengandung. Kenapa?

Jom sama-sama kita ikuti artikel ini untuk tahu jawapannya dengan lebih lanjut!

Baca lebih lanjut tentang Kesihatan Seksual
di sini.

Kenapa masih boleh hamil walau pakai kondom?

Seperti mana yang kita tahu, kondom adalah antara alat kontraseptif yang paling efektif. Menurut kajian,
ia sangat berkesan mengelakkan kehamilan kira-kira 90%
.

Bukan itu sahaja, ia juga ada keupayaan yang lain, iaitu kondom juga digunakan untuk mencegah pelbagai penyakit jangkitan kelamin (STD).

Persoalannya, bagaimana isteri masih boleh hamil walau suami gunakan kondom ketika bersenggama?

Jawapannya adalah disebabkan kondom bocor!

Apa punca sebenar kondom bocor?

Ya, mungkin benar kondom memiliki keupayaan sekitar 90% dalam mencegah kehamilan. Pun begitu, terdapat 14% risiko di mana ia gagal ekoran kondom yang digunakan itu bocor.

Buat anda yang tertanya-tanya, berikut adalah 7 sebab kondom bocor:

Ia tidak dihasilkan di kilang dengan sempurna

Ia tidak disimpan pada suhu yang sesuai

Ia digunakan selepas tarikh luput

Ia terkoyak semasa dikeluarkan dari poket

Saiz yang digunakan terlalu kecil atau terlampau besar

Penggunaan minyak pelincir yang salah

Pengguna tidak tahu cara yang betul untuk menggunakannya

Jadi, adalah sangat penting untuk kalian sebagai suami isteri tahu dan faham mengenai
tatacara penggunaan kondom yang betul
 sebelum guna.

Tatacara penggunaan kondom yang betul!

Untuk mengelakkan kondom bocor dan mengakibatkan kehamilan luar jangkaan, ini adalah beberapa perkara yang kalian wajib ambil tahu:

#1. Pastikan ia mempunyai saiz yang tepat

Untuk mengukur saiz kondom yang tepat, encik suami perlu
 ukur panjang, lebar dan ukur lilit zakar anda semasa sedang mengalami ereksi
.

Baca carta saiz yang terdapat pada label untuk mendapatkan ukuran yang paling sesuai. Jika masih ragu, sila bertanya kepada pakar.

#2. Pastikan ia belum tamat tarikh luput

Kadangkala, kita mungkin akan terlupa atau terlepas pandang tentang perkara ini ketika membelinya. Lebih-lebih lagi jika ia sudah terlalu lama disimpan.

Oleh itu, jangan terus terkam isteri anda. Sebaliknya, perhatikan dulu tarikh luputnya sebelum guna dan sila buangkan jika ia sudah luput.

#3. Gunakan minyak pelincir dengan bahan yang sesuai

Sebagai peringatan, sila gunakan minyak pelincir yang berasaskan air atau silikon bersama kondom lateks. Jangan sesekali gunakan alat yang berasaskan minyak kerana ia tinggi risiko bocor.

Dalam pada itu juga, elak dari gunakan kondom yang diperbuat daripada kulit haiwan. Untuk kepastian, gunakan yang telah diperakui oleh Kementerian Kesihatan Malaysia (KKM).

 #4. Simpankan ia pada tempat dan suhu yang sesuai

Kondom tidak seharusnya disimpan pada suhu lebih 37°C dan kurang 0°C. Suhu yang terlampau panas atau sejuk akan meninggikan risiko kondom bocor.

Selain itu, ia perlu dilindungi daripada cahaya matahari secara langsung. Jadi, simpankan ia di tempat yang bersuhu bilik seperti di dalam laci meja.

#5. Keluarkan ia dari paket dengan berhati-hati

Dalam kebanyakan kes, kondom boleh terkoyak kerana anda terburu-buru untuk mengeluarkan ia dari paket. Lebih-lebih lagi jika ia terkena kuku, gigi atau gunting.

Jadi, sila berwaspada ketika membuka paket dan tarik ia keluar perlahan-lahan. Bersabarlah, bahagia yang sedang menanti anda itu tidak akan ke mana pun.

#6. Gunakan kondom dengan tatacara yang betul

Akhir sekali, kalian perlu tahu tatacara penggunaannya yang betul. Mula-mula, pastikan ia tidak terbalik sebelum memasangnya pada zakar.

Kemudian, sarungkannya dengan perlahan dengan wujud bahagian muncung di hadapan – bertujuan untuk menampung air mani yang keluar.

Selepas ejakulasi pula,
terus keluarkan zakar dari faraj dan cabutkan ia agar air mani tidak melimpah keluar
 ketika ereksi mulai mengendur.

Akhir sekali, jangan sesekali menggunakan kondom yang sama banyak kali. Bak kata pepatah, pisang takkan berbuah dua kali. Begitu jugalah dengan tahap keberkesanan kondom!


6 Tanda Anda Dalam Hubungan Berkekalan

Apabila anda berada dalam hubungan jangka panjang, terdapat rasa kebahagiaan, kejujuran, dan mungkin tidak tahu malu dalam hubungan. Anda berhenti untuk cuba menjadi sempurna dan mula menjadi diri sebenar. Anda boleh menjadi orang yang paling aneh di hadapan satu sama lain dan itu sangat boleh diterima, kerana anda berada dalam hubungan yang berpanjangan. Apakah tanda-tanda bahawa anda berada dalam untuk hubungan jangka panjang? Lihat di bawah ini.

Anda berdua berasa selesa menghabiskan masa

Setelah bersama untuk seketika, anda mungkin akan terlepas masa bersendirian yang mana hanya memberi tumpuan kepada diri sendiri sahaja. Pada permulaan hubungan, anda biasanya suka menghabiskan masa berjam-jam dengan seseorang seboleh mungkin, kerana segala di sekelilingnya berasa segar dan menakjubkan. Tanpa syak lagi, anda masih mempunyai perasaan yang sama terhadap pasangan anda selepas beberapa bulan, tetapi anda mungkin mahu beberapa masa bersama lagi untuk dia atau dia kadang-kadang bekerja pada matlamat peribadi anda sendiri, dan anda berdua menyeluruh serasi dengan itu.

Anda boleh terima tabiat buruknya

Anda akan suka segalanya mengenai orang yang apabila anda jatuh cinta. Dari caranya makan, tidur, tabiat buruk mereka, segalanya adalah hebat. Tiada keperluan untuk meletakkannya di depan. Ia mengenai kegembiraan dan keserasian yang anda berdua kongsi dengan satu sama lain. Anda mula menerimanya bukannya mengadu dan memaksanya untuk berubah.

Rancangan luar sering dibatalkan

Apabila mengetahu si dia berada di sekitar pada malam ini, anda dengan mudahnya membatalkan semua rancangan lain yang tidak perlu hanya untuk bersama si dia. Anda berasa gembira dan suka menghabiskan masa di rumah menonton beberapa filem bersama dan bukannya pergi membeli-belah di panas terik dengan orang lain.

Hubungan telepati

Apabila dalam hubungan jangka panjang, anda akan tahu apa yang si dia akan perkatakan walaupun sebelum dia menjelaskannya dan sebaliknya. Entah bagaimana minda anda  menakjubkan disambungkan antara satu sama lain tentang masalah itu dan sering tidak diperlukan diperkatalan untuk mengetahui pemikiran dan perasaan yang lain.

Rakan dan keluarga anda suka anda bersama

Salah satu cara terbaik untuk mengetahui jika anda berada dalam hubungan yang betul adalah untuk melihat maklum balas daripada rakan-rakan anda dan keluarga. Sejak rakan dan keluarga anda tahu dan mahukan yang terbaik untuk anda, mereka akan memberikan anda komen paling tepat mengenai anda. Banyak reaksi negatif akan menjadi satu petanda yang tidak baik. Itu tidak bermakna semua orang akan bimbang mengenai hubungan anda, tetapi erti kata anda harus positif.

Anda boleh menjadi diri sendiri di sekeliling si dia

Secara jujur, kita biasanya cenderung untuk meletakkan imej “sempurna” apabila dengan orang yang tidak dikenali. Tetapi dengan pasangan anda, anda boleh mendedahkan versi paling gila anda tanpa kebimbangan dihakimi atau ditolak. Ia adalah kerana kepercayaan dan penerimaan anda berkongsi dengan satu sama lain.


5 Tanda Bayi Anda Sudah Cukup Minum Susu, JANGAN Sampai Berlebihan Pula!

Setiap bayi yang masih menyusu memerlukan amaun susu yang secukupnya bagi
menjamin tumbesaran dan perkembangan mereka
. Oleh itu, sudah menjadi tugas ibu bapa untuk memastikan perkara ini terjamin.

Ikuti artikel ini dengan lebih lanjut untuk mengetahui petanda si kecil anda sudah cukup minum susu!

Petanda si kecil anda sudah cukup minum susu!

#1. Berat badan bayi meningkat

Pertama sekali, ibu bapa dapat mengetahui bahawa si kecil sudah cukup minum susu sekiranya berat badan bayi meningkat dengan sihat. Ia boleh diukur melalui kenaikan berat badan mereka sebanyak 400 g sehingga 1 kg setiap bulan.

#2. Lihat pada jumlah dan warna najis bayi

Anda juga boleh menilainya dengan melihat kepada jumlah dan warna najis bayi yang dikeluarkan setiap hari.

Bayi yang normal dan cukup minum susu selalunya akan mempunyai najis berwarna kuning cerah dan cair dan menggunakan sekurang-kurang 1 lampin dalam sehari.

Jika si kecil langsung tidak membuang air besar dalam satu hari, ia mungkin menunjukkan bahawa mereka tidak dapat susu yang cukup.

#3. Perhatikan gerak dan bunyi yang dibuat oleh bayi

Anda juga boleh lihat pergerakan bahagian antara leher dengan dagu bayi ketika mereka sedang menyusu.

Perhatikan jika dagu bayi kelihatan turun lebih jauh ke bawah selama beberapa saat sebelum kembali ke posisi yang asal. Ini menunjukkan bahawa bayi cukup minum susu.

Selain itu, cuba dengar bunyi yang dikeluarkan oleh bayi. Jika anda terdengar bunyi seakan “glug, glug, glug’’ atau “slurp, slurp, slurp’’ semasa mereka menyusu, ia juga merupakan petanda bayi cukup minum susu.

#4. Payudara menjadi lembut dan kempis

Para ibu juga boleh melihat perubahan pada diri anda. Untuk mengetahui jika si kecil anda cukup minum susu atau tidak, perhatikan payudara anda.

Sebelum menyusukan bayi, payudara selalunya berasa penuh dan kembung. Selepas menyusukan bayi, ia akan berubah menjadi lembut dan kempis.

Selain itu, petanda si kecil kenyang dengan susu adalah
penyusuan badan tidak lagi menyakitkan bagi anda
.

#5. Bayi kenyang susu akan tidur lena

Akhir sekali, bayi yang kenyang atau cukup minum susu akan tidur dengan lena. Bagi orang lama, keadaan ini dipanggil sebagai ‘mabuk susu’.

Jika bayi anda kerap tertidur
 setiap kali selepas menyusu badan dan mereka kelihatan begitu nyenyak, ini menunjukkan si kecil anda sudah cukup minum susu.

Pun begitu, ini semua hanyalah petanda asas yang dapat dilihat pada luaran sahaja.

Untuk mendapatkan lebih kepastian, sila bawa bayi anda berjumpa doktor untuk melakukan pemeriksaan yang lebih lanjut okay!

Baca juga:

Susu Time! Tapi Macam Mana Nak Bangunkan Bayi Untuk Menyusu? Ada 7 Cara Ibu Boleh Cuba

11 Fakta Tentang Manfaat Penyusuan Susu Ibu Kepada Bayi

Menyusukan Bayi dengan Susu Badan dapat Mengurangkan Berat Badan. Fakta atau Mitos?

Penyusuan Susu Ibu: Mampu Mencegah Malnutrisi Dalam Kalangan Bayi

Susu Ibu: Merawat atau Menyebabkan Bayi Kuning?